*Հավելված N 1*

*ՀՀ ԿԳՄՍ նախարարի*

*2022 թ. նոյեմբերի 23-ի*

*N 2164-Ա/2 հրամանի*

**ՀՐԱՎԵՐ**

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ՊԱՅՄԱՆԱԳՐԱՅԻՆ (ԹԵՄԱՏԻԿ) ՖԻՆԱՆՍԱՎՈՐՄԱՆ ՇՐՋԱՆԱԿՆԵՐՈՒՄ ԳԻՏԱԿԱՆ ԿԱԴՐԵՐԻ (PhD, PostDoc) ՎԵՐԱՊԱՏՐԱՍՏՄԱՆ ԾՐԱԳՐԵՐԻ ՀԱՅՏԵՐԻ ԸՆՏՐՈՒԹՅԱՆ ՄՐՑՈՒՅԹԻ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. **Մրցույթը**
   1. Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում գիտական կադրերի (PhD, PostDoc) վերապատրաստման ծրագրերի (այսուհետ՝ Ծրագիր) hայտերի (այսուհետ՝ Հայտ) ընտրության մրցույթն (այսուհետ՝ Մրցույթ) անցկացվում է համաձայն Հայաստանի Հանրապետության կրթության, գիտության, մշակույթի և սպորտի նախարարի 2022 թվականի նոյեմբերի 23–ի N 2164-Ա/2 հրամանի:
   2. Մրցույթը կազմակերպում է Հայաստանի Հանրապետության կրթության, գիտության, մշակույթի և սպորտի նախարարության գիտության կոմիտեն (այսուհետ՝ Կոմիտե)՝ առաջնորդվելով ՀՀ կառավարության 2001 թվականի նոյեմբերի 17-ի N 1122 որոշմամբ հաստատված գիտական և գիտատեխնիական գործունեության պայմանագրային (թեմատիկ) ֆինանսավորման կարգով:
   3. Մրցույթն ուղղված է Հայաստանի Հանրապետության պետական բյուջեի գիտական և գիտատեխնիկական գործունեության բազային ֆինանսավորմամբ ծրագիր իրականացնող գիտական կազմակերպություններում և բուհերում (այսուհետ՝ Կազմակերպություն) աշխատող երիտասարդ գիտական կադրերի մասնագիտական որակավորման բարձրացմանը:
   4. Մրցույթի հրավերի փաթեթը սահմանում է դրան դիմելու կարգը, պահանջվող չափանիշները, հայտերի գնահատման գործընթացը և շահառու Ծրագրերի ֆինանսավորումն ու հաշվետվողականությունը:
3. **Նպատակը** 
   1. Մրցույթի նպատակներն են.

* աջակցել գիտական և գիտատեխնիկական գործունեության բոլոր բնագավառների մասնագիտություններով (Հավելված 1.1) երիտասարդ գիտնականների մասնագիտական որակավորման բարձրացմանը,
* երիտասարդ հետազոտողներին ընձեռել արտերկրի լավագույն գիտական կազմակերպություններում և բուհերում վերապատրաստվելու հնարավորություն,
* օգտագործել և փոխառել գիտահետազոտական գործունեության մեջ առաջատար երկրների փորձն ու հմտությունները,
* նպաստել երիտասարդ հետազոտողների ինտեգրմանը միջազգային հետազոտական տարածքում,
* օգտագործել Սփյուռքի ներուժը,
* նպաստել գիտության ոլորտում միջազգային համագործակցության զարգացմանը:

1. **Հայտատուն**
   1. Հայտատու կարող է լինել 1988 թվականի հունվարի 1-ից հետո ծնված՝

* հայցորդը, ով Կազմակերպությունում ձևակերպված է որպես հայցորդ Հայտ ներկայացնելու վերջնաժամկետից առնվազն մեկ տարի առաջ և ասպիրանտը (այսուհետ՝ Խումբ 1),
* գիտությունների թեկնածուի գիտական աստիճան ունեցող երիտասարդ գիտնականը (այսուհետ՝ Խումբ 2):
  1. 3.1 կետում նշված տարիքային շեմը կարող է ավելանալ`
* ՀՀ զինված ուժերում ծառայած լինելու դեպքում՝ հավելյալ 2 տարով,
* երեխայի խնամքի արձակուրդում գտնված լինելու դեպքում՝ յուրաքանչյուր երեխայի համար հավելյալ 1 տարով։
  1. Հայտատուն պետք է հանդիսանա Հայաստանի Հանրապետության քաղաքացի կամ ռեզիդենտ:
  2. Խումբ 2-ի համար Հայտատուն վերջին հինգ տարիների ընթացքում, տվյալ ուղղությամբ պետք է ներկայացնի առնվազն երկու գիտական հոդված միջազգային գիտատեղեկատվական շտեմարաններում *(«Science Citation Index Expanded (SCIE)», «Social Sciences Citation Index (SSCI)», «Emerging Sources Citation Index (ESCI)», «Arts&Humanities Citation Index (AHCI)»)* **կամ**գրքերի հղման ինդեքսի (*Book Citation Index)* հրատարակիչների ցանկում ներառված հրատարակչությունների հրապարակած գրքի գլուխ կամ հոդված ժողովածուում **կամ** «Scimago Journal & Country Ranking» պորտալի առնվազն Q4 քառորդ, իսկ գիտաժողովի նյութերի դեպքում՝ առնվազն Q2 քառորդին համարժեք SJR ինդեքս (SCImago Journal Rank Indicator) ունեցող պարբերականներում:
  3. Հայտատուն պետք է աշխատանքային պայմանագիր ունենա Կազմակերպության հետ:
  4. Հայտատուն Կազմակերպությունում չպետք է լինի գիտական ստորաբաժանման ղեկավար կամ հանդիսանա Գիտական խմբերի մեկնարկի աջակցության գիտական թեմաների հայտերի ընտրության մրցույթի (2020) և «Գիտական խմբերի մեկնարկի կամ լաբորատորիաների (բաժինների) ամրապնդմանն աջակցության գիտական թեմաների հայտերի ընտրության մրցույթի» (2021) շահառու ծրագրի ղեկավար:
  5. Հայտատուն սույն Մրցույթին չի կարող ներկայացնել մեկից ավելի Հայտեր։
  6. Հայտատուն պետք է տիրապետի անգլերեն լեզվին` առնվազն խոսակցական մակարդակով:

**4. Կազմակերպությունը**

* 1. Կազմակերպությունը պետք է լինի Հայաստանի Հանրապետության պետական բյուջեի գիտական և գիտատեխնիկական գործունեության բազային ֆինանսավորմամբ ծրագիր իրականացնող գիտական կազմակերպություն կամ բուհ։
  2. Կազմակերպությունը ցուցաբերում է հնարավոր աջակցություն դրամաշնորհային ծրագրի իրականացմանը։
  3. Ծրագրի շրջանակներում իրականացված հետազոտության արդյունքները գիտական ամսագրերում հրապարակելիս որպես հեղինակի աշխատավայր (affiliation) պետք է նշվի Կազմակերպությունը։
  4. Ծրագրի ավարտից հետո Կազմակերպությունը շարունակում է աշխատանքային պայմանագիրը շահառուի հետ առնվազն պահպանելով նրա պաշտոնը:

1. **Ընդունող կազմակերպությունը և ղեկավարը/մենթորը**
   1. Ընդունող է համարվում այն օտարերկրյա գիտական կազմակերպությունը, համալսարանը, կամ հետազոտական բաղադրիչ ունեցող ձեռնարկությունը (research-intensive enterprise), որտեղ Հայտատուն պատրաստվում է անցկացնել վերապատրաստումը:
   2. Ընդունող կազմակերպությունը պետք է պաշտոնապես հաստատի Հայտատուին ընդունելու փաստը։
   3. Ընդունող կազմակերպությունում Հայտատուն պետք է ունենա ղեկավար/մենթոր, ով կհամակարգի վերապատրաստման ընթացքում նրա մասնագիտական գործունեությունը:
   4. Ղեկավարը/մենթորը պետք է իր պաշտոնական էլ. հասցեից Կոմիտեի [grants@scs.am](mailto:grants@scs.am) էլ. հասցեին ուղարկի գրություն, որտեղ նշված կլինի իր համաձայնությունը Հայտատուին ընդունելու, ժամկետների և ներկայացված գիտական ծրագրով հետազոտություններ իրականացնելու վերաբերյալ:
   5. Ղեկավարը/մենթորը պետք է ունենա գիտությունների դոկտորի (PhD) կամ համարժեք որակավորում և հանդիսանա ընդունող կազմակերպության աշխատակից:
2. **Ժամկետները** 
   1. Վերապատրաստման ծրագրի տևողությունը կարող է լինել 3-ից մինչև 12 ամիս:
   2. Ծրագրին դիմելու վերջնաժամկետներն են՝ **2023 թվականի հունվարի 27-ը** և **2023 թվականի հուլիսի 28-ը**:
   3. Մրցույթի արդյունքներն ամփոփվելու են համապատասխանաբար մինչև 2023 թվականի մայիսի 1-ը և 2023 թվականի նոյեմբերի 1-ը։
   4. Ծրագրերը սկսվում և իրագործվում են դրանց իրականացման համար կնքվող պայմանագրերում նշված ժամկետներում:
3. **Ծրագրի ֆինանսավորման ծավալը** 
   1. Յուրաքանչյուր շահառուին տրամադրվող ֆինանսավորման առավելագույն չափը կարող է լինել՝

- Խումբ 1-ի դեպքում՝ 10.600.000 ՀՀ դրամ 12 ամսվա համար:

- Խումբ 2-ի դեպքում՝ 11.800.000 ՀՀ դրամ 12 ամսվա համար:

1. **ԾՐԱԳՐԻ ՀԱՅՏԻ ԼՐԱՑՄԱՆ ԵՎ ՆԵՐԿԱՅԱՑՄԱՆ ԿԱՐԳԸ**
2. **Հայտի ներկայացումը**
   1. Հայտը լրացնում և ներկայացնում է Հայտատուն՝ Կոմիտեի հայտերի և հաշվետվությունների առցանց համակարգի՝ [grants.scs.am](https://grants.scs.am/) (այսուհետ` Համակարգ) միջոցով:
   2. Կոմիտե են ներկայացվում հետևյալ փաստաթղթերը.

* Հայտատուի դիմումը (Հավելված N 1.2),
* Համակարգում ձևավորված և ծածկագիր ստացած Հայտի տիտղոսաթերթը, ֆինանսական նախահաշիվը (այսուհետ՝ Նախահաշիվ),
* Կազմակերպության (բուհերի դեպքում ֆակուլտետի) գիտական խորհրդի եզրակացությունը, որը պետք է պարունակի տեղեկություն Ծրագրի նպատակի, կարևորության և արդիականության վերաբերյալ,
* Կազմակերպության ղեկավարի կողմից գրություն այն մասին, որ Հայտատուն հանդիսանում է Կազմակերպության աշխատակից և Ծրագրի ավարտից հետո նախատեսում է շարունակել աշխատանքային պայմանագիրը նրա հետ,
* Հայտատուի գիտական աստիճանը հավաստող վկայականի պատճենը, իսկ ասպիրանտ կամ հայցորդ հանդիսանալու դեպքում՝ համապատասխան տեղեկանք, որտեղ նշված է ուսումնառության տեսակը, ընդունվելու տարին, Կազմակերպությունը, թեման և գիտական ղեկավարը,
* Հայտատուի կենսագրությունը (CV),
* Ղեկավարի/մենթորի կենսագրությունը (CV),
* Ընդունող կազմակերպության կողմից պաշտոնական գրություն Հայտատուին ընդունելու մտադրության վերաբերյալ,
* Ղեկավարի/մենթորի գրությունը, Հայտատուին ընդունելու և ներկայացված գիտական ծրագրով հետազոտություններ իրականացնելու վերաբերյալ,
* Հայտատուի՝ անգլերենի իմացության մասին տեղեկանք (առկայության դեպքում):
  1. Կազմակերպության կողմից ներկայացվող Հայտերին վերաբերող բոլոր պահանջվող փաստաթղթերը մեկ ընդհանուր փաթեթով Կոմիտե է ներկայացնում Կազմակերպության լիազորված անձը (գիտական քարտուղար կամ այլ)՝ առձեռն մինչև 2023 թվականի փետրվարի 3-ը և 2023 թվականի օգոստոսի 4-ը ներառյալ, աշխատանքային օրերին ժամը 09:00-13:00 և 14:00-18:00 (Օրբելի եղբայրների 22, 8-րդ հարկ, 808 սենյակ, հեռախոս՝ (010) 210140 /105/):

**Ուշադրություն. Հայտերը, որոնք չեն ուղարկվել վերը նշված կարգի և ժամկետների համաձայն, չունեն ծածկագիր, հետևաբար, քննարկման ենթակա չեն: Կոմիտեն քննարկման է ընդունում միայն Համակարգի կողմից ձևավորված և ծածկագիր ստացած Հայտերը:**

**9.Նախահաշվի կազմությունը**

* 1. Նախահաշվի «Վերապատրաստման վճար» հոդվածը կազմելիս Հայտատուի ամսական վարձատրության առավելագույն չափն ընդունել՝
* Խումբ 1-ի դեպքում՝ 800.000 ՀՀ դրամ (հարկերը ներառյալ),
* Խումբ 2-ի դեպքում՝ 900.000 ՀՀ դրամ (հարկերը ներառյալ):
  1. «Այլ ծախսեր» հոդվածի հաշվարկային չափն ընդունել մինչև 1.000.000 ՀՀ դրամ, որը կարող է օգտագործվել արտերկիր մեկնելու և վերադառնալու ծախսերի համար (վիզա, ճանապարհածախս, ապահովագրություն և այլն):
  2. Նախահաշվով ներկայացված բոլոր ծախսերը պետք է հիմնավորել Նախահաշվի մեկնաբանության մեջ։
  3. Նախահաշվի հիմնավորվածությունը և բաշխումը կարող է քննարկվել Հայտերի գնահատման համար ստեղծված մասնագիտական փորձագիտական խորհրդի (այսուհետ՝ Խորհուրդ) և Հայտատուի հետ միասին և կարող է լրամշակվել փոխադարձ համաձայնությամբ։

**III. ՀԱՅՏԵՐԻ ԳՆԱՀԱՏՈՒՄԸ**

1. **Տեխնիկական ստուգումը**
   1. Կոմիտեում ուսումնասիրվում է Մրցույթին ներկայացված և Համակարգում ծածկագիր ստացած Հայտերի տեխնիկական համապատասխանությունը Մրցույթի հրավերի պայմաններին:
   2. Տեխնիկական ստուգման արդյունքում Կոմիտեն կազմում է փորձաքննության ենթակա Հայտերի ցանկը և այն տրամադրում է Խորհրդին:
2. **Փորձաքննությունը**
   1. Խորհուրդը Կոմիտեի հետ համատեղ մշակում և հաստատում է Հայտերի փորձաքննության առաջին և երկրորդ փուլերի (գիտական փորձաքննության և հարցազրույցի) վարման կարգը և գնահատման թերթիկները:
3. **Փորձաքննության առաջին փուլը**
   1. Փորձաքննության առաջին փուլում Խորհուրդը, հաշվի առնելով Ծրագրի ընդարձակ ամփոփագիրը, Հայտատուի գիտական հետագիծը (track record), մասնագիտական կենսագրությունը (CV), ընդունող կազմակերպությունը և ղեկավարի/մենթորի համապատասխանությունը Ծրագրի նպատակներին, կոնսենսուսի սկզբունքով ձևավորվում է տվյալ փուլը հաղթահարած Հայտերի ցանկը, որտեղ ներառված Հայտերն անցնում են փորձաքննության հաջորդ փուլ:
   2. Առավելություն կտրվի այն Հայտերին, որտեղ ղեկավարը/մենթորը վերջին 10 տարիների ընթացքում հանդիսացել է Եվրոպական Հետազոտական Խորհրդի (European Research Council (ERC)) որևէ գիտական դրամաշնորհի շահառու։
   3. Խորհրդի կողմից քննարկվում է Բեալի ցանկերում (Beall’s list, <https://beallslist.net/>) ներառված կեղծ կամ «գիշատիչ» հրատարակչություններում կամ պարբերականներում հրատարակված աշխատություն պարունակող Հայտը փորձաքննության երկրորդ փուլ տեղափոխելու հարցը:
   4. Փորձաքննության առաջին փուլը չհաղթահարած Հայտատուները Համակարգի միջոցով տեղեկացվում են դրա մասին։
4. **Փորձաքննության երկրորդ փուլը**
   1. Փորձաքննության առաջին փուլը հաղթահարած Հայտերը ենթարկվում են գիտական փորձաքննության, իսկ Հայտատուների հետ անցկացվում են հարցազրույցներ: Այս փուլում գնահատվում են խնդրի արդի վիճակը, նորույթը, հեռանկարը, իրականացման նախադրյալները, համապատասխանությունը ոլորտի զարգացման տենդենցներին, աշխատանքի ծավալի և իրականացման ժամկետների հիմնավորվածությունը, համագործակցության նպատակահարմարությունը, գիտական արդյունքների տնօրինումը և տարածումը, միջգիտակարգային առնչությունները, Կազմակերպությունը, ընդունող կազմակերպությունը, ղեկավարը/մենթորը, ինչպես նաև Մրցույթի առանձնահատկություններից բխող այլ հարցեր:
   2. Հայտը գիտական փորձաքննության է ենթարկվում առնվազն երկու փորձագետի կողմից: Որպես փորձագետ կարող է հանդես գալ նաև Խորհրդի անդամը։
   3. Յուրաքանչյուր Հայտի համար փորձագետը լրացնում է գիտական փորձաքննության գնահատման թերթիկը:
   4. Երկու փորձագետների գնահատականները գիտական փորձաքննության առավելագույն գնահատականի 30և ավելիտոկոսով տարբերվելու դեպքում Հայտը ենթարկվում է փորձաքննության երրորդ փորձագետի կողմից: Այդ դեպքում գիտական փորձաքննության գնահատականը երեք փորձագետների՝ երկու իրար մոտ գնահատականների միջին թվաբանականն է: Երեք փորձագետների գնահատականների հավասար տարբերությունների դեպքում գիտական փորձաքննության գնահատականը երկու առավելագույն գնահատականների միջին թվաբանականն է։
   5. Գիտական փորձաքննության ժամանակ փորձագետի առավելագույն գնահատականը կազմում է Հայտի առավելագույն գնահատականի 50 տոկոսը:
   6. Հարցազրույցի ժամանակ Խորհրդի յուրաքանչյուր անդամ լրացնում է հարցազրույցի գնահատման թերթիկը։
   7. Հարցազրույցի առավելագույն գնահատականը կազմում է Հայտի առավելագույն գնահատականի 50տոկոսը:
   8. Փորձաքննության երկրորդ փուլի գնահատականը երկու փորձագետների գնահատականների միջին թվաբանականի և հարցազրույցի գնահատականների միջին թվաբանականի գումարն է։
   9. Կոմիտեի և փորձագետների կողմից Հայտի բովանդակության, գիտական փորձաքննության ընթացքի և արդյունքի վերաբերյալ տեղեկությունների տրամադրումն այլ անձանց արգելվում է՝ համաձայն «Գիտական և գիտատեխնիկական փորձաքննության մասին» Հայաստանի Հանրապետության օրենքով սահմանված դրույթների:
5. **Գնահատման արդյունքները**
   1. Կոմիտեն փորձաքննության երկրորդ փուլի Հայտերի գնահատականների նվազման կարգով ձևավորում է վարկանիշային ցանկ և ներկայացնում Խորհրդին՝ քննարկման:
   2. Խորհուրդը Կոմիտեի նախագահին է ներկայացնում Հայտերի գնահատականների վերջնական վարկանիշային ցանկը:
   3. Կոմիտեն, ելնելով Հայաստանի Հանրապետության պետական բյուջեից գիտական և գիտատեխնիկական գործունեության պայմանագրային (թեմատիկ) ֆինանսավորման հատկացումների չափից, որոշում է գիտական և գիտատեխնիկական գործունեության յուրաքանչյուր բնագավառի շեմային գնահատականը և ՀՀ ԿԳՄՍ նախարարին է ներկայացնում ֆինանսավորման երաշխավորված Ծրագրերի ցանկը և յուրաքանչյուր Ծրագրի իրականացման համար նախատեսված ֆինանսավորման չափը հաստատելու մասին հրամանի նախագիծ:
   4. Կոմիտեն Կազմակերպության ղեկավարին տրամադրում է տվյալ Կազմակերպության շահառուների ցանկը և յուրաքանչյուր Ծրագրի համար նախատեսված ֆինանսավորման չափը:
   5. Կոմիտեն Համակարգի ([grants.scs.am](https://grants.scs.am/)) միջոցով Հայտատուներին տրամադրում է փորձաքննության արդյունքները և անցողիկ շեմային գնահատականը:
   6. Մրցույթի արդյունքում ֆինանսավորման երաշխավորված Ծրագրերի շահառուների ցանկը տեղադրվում է Կոմիտեի պաշտոնական կայքում:

**IV. ԱՅԼ ԴՐՈՒՅԹՆԵՐ**

1. **Հայտի չդիտարկումը**
   1. Հայտը չի քննարկվում հետևյալ դեպքերում.

* չի պարունակում բոլոր անհրաժեշտ փաստաթղթերը,
* Հայտատուի կողմից նախկինում իրականացված նախագծի կամ գիտական թեմայի վերաբերյալ հաշվետվություն չի ներկայացվել կամ վերջինիս վերաբերյալ Խորհրդի կողմից տրվել է բացասական եզրակացություն,
* չի բավարարում Մրցույթի հրավերի պայմաններին,
* Ծրագրի ընթացքում Հայտատուն հանդիսանում է այլ նմանատիպ (PhD, PostDoc, վերապատրաստում) նախագծի շահառու:

1. **Այլ պայմաններ**
   1. Վերապատրաստման ընթացքում շահառուն կարող է պահպանել իր ներգրավվածությունը Կոմիտեի կողմից ֆինանսավորվող բոլոր ծրագրերում՝ ներկայացնելով համապատասխան հիմնավորումներ յուրաքանչյուր ծրագրի ղեկավարից։
   2. Ծրագրի հաջող կատարումը կդիտարկվի որպես առավելություն շահառուի ներգրավմամբ Կոմիտեի հայտարարած հետագա դրամաշնորհային ծրագրերին դիմելիս։
   3. Մտավոր սեփականության հեղինակային կամ արտոնագրային իրավունքի օբյեկտ հանդիսացող նյութեր պարունակող Հայտ և այնուհետև հաշվետվություն ներկայացնելու դեպքում պետք է առաջնորդվել «Հեղինակային իրավունքի և հարակից իրավունքների մասին» և «Գյուտերի, օգտակար մոդելների և արդյունաբերական նմուշների մասին» Հայաստանի Հանրապետության օրենքներով սահմանված դրույթներով:
   4. Ծրագրի շրջանակներում իրականացված հետազոտության արդյունքները գիտական ամսագրերում հրապարակելիս անհրաժեշտ է նշել Կոմիտեի կողմից ստացած աջակցության մասին.

* *This work was supported by the Science Committee of RA (Research project № \_\_\_\_\_).*
  1. Ծրագրի իրականացման ավարտից հետո Կոմիտե է ներկայացվում ամփոփիչ հաշվետվություն, որի հիման վրա Խորհուրդը տալիս է եզրակացություն՝ պլանավորված արդյունքների և ստացված փաստացի արդյունքների համապատասխանության և hաշվետվությունն ընդունելու մասին:
  2. Կոմիտեն կարող է ֆինանսավորման երաշխավորված Ծրագրի անոտացիան և հաշվետվությունը հրապարակել տպագիր կամ էլեկտրոնային եղանակով:
  3. Կոմիտեի, Կազմակերպության և շահառուի միջև ՀՀ «Քաղաքացիական օրենսգրքով» սահմանված կարգով կնքվում է «Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում գիտական կադրերի (PhD, PostDoc) վերապատրաստման ծրագրերի համար պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին**»** պայմանագիր:

*Հավելված 1.1*

*Գիտական կադրերի (PhD, PostDoc) վերապատրաստման*

*ծրագրերի hայտերի ընտրության մրցույթի*

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ԲՆԱԳԱՎԱՌՆԵՐԸ ԵՎ ՄԱՍՆԱԳԻՏՈՒԹՅՈՒՆՆԵՐԸ՝ ՀԱՄԱՊԱՏԱՍԽԱՆ ԴԱՍԻՉՆԵՐՈՎ**

|  |  |
| --- | --- |
| 1. ***ԲՆԱԿԱՆ ԳԻՏՈՒԹՅՈՒՆՆԵՐ***   1.1 Մաթեմատիկա  1.2 Ինֆորմատիկա և համակարգչային  գիտություններ  1.3 Ֆիզիկա և աստղագիտություն  1.4 Քիմիա  1.5 Երկրի մասին և դրան հարակից  բնապահպանական գիտություններ  1.6 Կենսաբանական գիտություններ   1. ***ՃԱՐՏԱՐԱԳԻՏՈՒԹՅՈՒՆ ԵՎ ՏԵԽՆՈԼՈԳԻԱ***   2.1 Քաղաքաշինություն և ճարտարապետություն  2.2 էլեկտրատեխնիկա, էլեկտրոնիկա,  էներգետիկա, համակարգչային և  տեղեկատվական տեխնոլոգիաներ  2.3. Մեխանիկա  2.4 Մեքենագիտություն և մեքենաշինություն  2.5 Քիմիական տեխնոլոգիաներ  2.6 Նյութագիտություն  2.7 Բժշկական սարքաշինություն  2.8 Էկոլոգիա  2.9 Կենսատեխնոլոգիա  2.10 Նանոտեխնոլոգիա   1. ***ԲԺՇԿԱԿԱՆ ԳԻՏՈՒԹՅՈՒՆՆԵՐ***    1. Ընդհանուր բժշկություն    2. Կլինիկական բժշկություն    3. Բժշկական կենսատեխնոլոգիա | 1. ***ԳՅՈՒՂԱՏՆՏԵՍԱԿԱՆ ԳԻՏՈՒԹՅՈՒՆՆԵՐ***   4.1 Անասնաբուծություն, անասնաբուժություն  4.2 Բուսաբուծություն  4.3 Հողագիտություն, ագրոքիմիա, բույսերի պաշտպանություն  4.4 Գյուղատնտեսական կենսատեխնոլոգիա   1. ***ՀԱՍԱՐԱԿԱԿԱՆ ԳԻՏՈՒԹՅՈՒՆՆԵՐ***   5.1 Հոգեբանություն  5.2 Տնտեսագիտություն և գործարարություն  5.3 Մանկավարժական գիտություններ  5.4 Սոցիոլոգիա  5.5 Իրավունք  5.6 Քաղաքական գիտություններ  5.7 Սոցիալական և տնտեսական աշխարհագրություն  5.8 Զանգվածային լրատվություն և հաղորդակցություն   1. ***ՀԱՅԱԳԻՏՈՒԹՅՈՒՆ ԵՎ ՀՈՒՄԱՆԻՏԱՐ ԳԻՏՈՒԹՅՈՒՆՆԵՐ***   6.1 Պատմություն, հնագիտություն  6.2 Լեզվագիտություն, գրականագիտություն  6.3 Փիլիսոփայություն, էթիկա  6.4 Աստվածաբանություն, կրոնագիտություն  6.5 Արվեստագիտություն |

*Հավելված 1.2*

*Գիտական կադրերի (PhD, PostDoc) վերապատրաստման*

*ծրագրերի hայտերի ընտրության մրցույթի*

ՀՀ ԿԳՄՍՆ ԳԻՏՈՒԹՅԱՆ ԿՈՄԻՏԵԻ

ՆԱԽԱԳԱՀ ՊԱՐՈՆ ՍԱՐԳԻՍ ՀԱՅՈՑՅԱՆԻՆ

ՔԱՂԱՔԱՑԻ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(անուն հայրանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ից

*(ազգանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հասցե)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հեռախոս)*

ԴԻՄՈՒՄ

Խնդրում եմ ընդունել Գիտական կադրերի (PhD, PostDoc) վերապատրաստման ծրագրերի hայտերի ընտրության մրցույթին մասնակցության «\_\_\_\_\_\_\_\_\_\_\_\_\_\_\_\_\_» ծածկագրով հայտը:

Դիմող՝\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

*(ստորագրություն)* *(անուն, ազգանուն)*

«\_\_\_\_» \_\_\_\_\_\_\_\_\_\_\_\_\_\_\_\_ 2022 թ.

*Հավելված 1.3*

*Գիտական կադրերի (PhD, PostDoc) վերապատրաստման*

*ծրագրերի hայտերի ընտրության մրցույթի*

**Ծրագրի վերնագիրը**

|  |
| --- |
|  |

**Ընդարձակ ամփոփագիրը**

*Ընդարձակ ամփոփագիրը, որը գնահատվում է փորձաքննության առաջին փուլում, հարկավոր է ներկայացնել հայերեն և անգլերեն, յուրաքանչյուրը մինչև 2 էջ։*

*Ընդարձակ ամփոփագիրը պետք է լինի Ծրագրի հակիրճ տարբերակը՝ ներառելով հետազոտության կարևորությունը և նպատակահարմարությունը:*

|  |
| --- |
|  |

*Հավելված 1.4*

*Գիտական կադրերի (PhD, PostDoc) վերապատրաստման*

*ծրագրերի hայտերի ընտրության մրցույթի*

**Ծրագիր**

*Ներկայացնել հայերեն կամ անգլերեն, մինչև 10 էջ՝ ներառյալ գրաֆիկները, գծագրերը, լուսանկարները և գրականության ցանկը.*

* 1. **Համառոտ բնութագիրը** (անոտացիա)

|  |
| --- |
|  |

* 1. **Գիտական ծրագիրը** (հետազոտության կարևորությունը, իրագործելիությունը, հնարավոր ազդեցությունը, մեթոդաբանությունը և այլն)

|  |
| --- |
|  |

* 1. **Օրացուցային պլանը** (ըստ եռամսյակների կամ Գանտի աղյուսակ)

|  |
| --- |
|  |

* 1. **Վերապատրաստման նպատակահարմարությունը** (ընդունող կազմակերպության, ղեկավարի/մենթորի ընտրության նպատակահարմարությունը և համագործակցության հեռանկարը, վերապատրաստման նպատակը, ղեկավարի/մենթորի գիտական կադրեր ղեկավարելու փորձը, ընդունող կազմակերպությունում Հայտատուի աշխատանքային ծանրաբեռնվածության աստիճանը և այլն)

|  |
| --- |
|  |

* 1. **Տվյալ ուղղությամբ ունեցած ձեռքբերումները** (գիտական հոդվածներ, դրամաշնորհներ, գիտաժողովների մասնակցություն և այլն)

|  |
| --- |
|  |

* 1. **Ակնկալվող արդյունքների քանակական և որակական ցուցանիշները** (գիտական հոդվածներ, գիտաժողովների նյութեր և այլն), նորարարական կարողության օգտագործում (տեխնոլոգիական ներդրում, ցուցադրում, փորձնական նմուշ, նախատիպ և այլն), մտավոր սեփականության տնօրինում (արտոնագիր, հեղինակային իրավունք և այլն), միջազգային համագործակցային կապերի ամրապնդում, համագործակցության հեռանկարներ)

|  |
| --- |
|  |

* 1. **Օգտագործված գրականության ցանկը**

|  |
| --- |
|  |